
DR 31.10.2012 83 

 
Oleh sebab itu tindakan tergesa-gesa SSM ke atas Suara Inisiatif jelas merupakan 

tindakan politik dan membalas dendam oleh pihak Kerajaan Barisan Nasional. Oleh kerana 
SUARAM telah pun berjaya membongkar komisen-komisen yang tidak senonoh yang telah 
pun dibayar kepada syarikat-syarikat yang berkaitan dengan Yang Berhormat Menteri 
Pertahanan pada masa itu. Apatah lagi terdapat begitu banyak syarikat berkaitan dengan 
UMNO yang pihak SSM sampai hari ini masih belum mengambil sebarang tindakan. 

Saya hanya hendak namakan lima syarikat yang saya rasa Yang Berhormat 
Menteri sudah tahu. Syarikat pertama, Syarikat YGP Holdings di mana pengarahnya Yang 
Berhormat Rembau dan Yang Berhormat Kota Belud dan pemilik syarikat Yang Berhormat 
Menteri Pertahanan sekarang. Akan tetapi mereka tidak submit akaun sejak Disember 
2006. Adakah mereka diheret ke mahkamah, disaman ataupun sudah bayar saman yang 
saya agak cukup mahal sampai hari ini, sejak tahun 2006 tidak bayar kompaun. 

Satu lagi syarikat, syarikat National Aerospace &amp; Defence Industries. Mereka tidak 
submit akaun sejak 31 Disember 2007, tetapi anak syarikat mereka baru-baru ini ditawarkan 
lesen syarikat penerbangan yang baru di Malaysia, MALINDO. Macam mana satu syarikat 
yang tidak serahkan akaun, tidak failkan akaun boleh diberikan lesen syarikat penerbangan 
yang baru di negara kita oleh Yang Amat Berhormat Perdana Menteri sendiri. Chairman, 
pengerusi syarikat tersebut adalah Tan Sri Jeneral (B) Mohd. Hashim bin Mohd. Ali dan kita 
kenal siapa dia dan tambahan lagi pemilik syarikat bagi syarikat NADI ini, National 
Aerospace &amp; Defence Industries, dua anak Yang Berhormat Rompin yang berumur 27 
tahun dan 25 tahun yang merupakan pemilik saham melebihi 10 peratus dalam syarikat 
NADI. Adakah syarikat besar ini dikecualikan daripada Akta Syarikat untuk memfailkan 
akaun di SSM?  

Ketiga, kita semua kenali National Feedlot Corporation Sdn. Bhd. dan dua syarikat 
berkaitan yang dimiliki oleh keluarga Ketua Wanita UMNO. National Meat and Livestock 
Corporation mereka tidak submit akaun, failkan akaun sejak Jun 2007. Akan tetapi syarikat 
mereka semua beroperasi. Pengarah yang ada dalam syarikat tersebut adalah Dato’ Dr. 
Mohd. Salleh bin Ismail, anak-anak mereka, Wan Shahinur Nor, Ismee Mohd. Salleh, Izran 
Mohd. Salleh dan Wan Izzana Fatimah, Zabedah Mohd. Salleh. Kesemua pengarah di 
dalam syarikat-syarikat ini telah melanggar Undang-undang Akta Syarikat 1965 kerana 
mereka gagal menjalankan mesyuarat awam tahunan, memfailkan annual return kepada 
registrar syarikat dan sepatutnya dilampirkan bersama laporan kewangan yang di audit 
bawah klausa 169(1). Di bawah klausa 171(1) akta ini membenarkan pihak mahkamah 
memenjarakan pengarah tersebut sebanyak lima tahun atau fine, kompaun RM30,000. 

Yang Berhormat Menteri dalam jawapan perbahasan peringkat dasar kepada 
Yang Berhormat Lembah Pantai pada 17 Oktober, saya tidak ada tetapi saya ada baca 
Hansard telah berjanji perkara-perkara di atas akan disiasat. Sudah dua minggu sudah 
berlepas, apakah status siasatan tersebut sebab siasatan ini amat senang. Jelas dokumen 
dari SSM kata tidak submit. Kalau tidak submit kena adakan tindakan. Tidak perlukan 
siasatan yang lain. Boleh saya tanya Yang Berhormat Menteri berapa syarikat sepatutnya 
Yang Berhormat Menteri dapat senarai semua syarikat dalam SSM yang tidak submit akaun 
dengan satu minit sahaja sebab semua ini sistem sudah berkomputer. So, senang sahaja 
dapat, tidak perlu aduan dari orang awam seperti apa yang diminta oleh Yang Berhormat 
Menteri sebelum ini. Oleh itu saya minta supaya Yang Berhormat Menteri memberikan 
jawapan terus-terang di dalam Dewan ini sama ada syarikat-syarikat di atas telah menyalahi 
undang-undang dan apakah tindakan spesifik yang telah ataupun yang akan diambil ke 
atas pengarah syarikat tersebut. 

Perkara yang kedua cepat sahaja, tidak lama. Nombor satu, pihak Yang Berhormat 
Menteri telah pun menjelaskan bahawa setiap kedai KR1M yang akan ditubuhkan di Sabah 
dan Sarawak nilainya, jumlah peruntukan adalah RM87 juta untuk 57 buah kedai. Setiap 
kedai secara purata RM1.53 juta. Saya hendak tanya mengapa setiap kedai mengambil kos 
yang begitu tinggi, RM1.53 juta untuk menubuhkan satu kedai runcit di Sabah dan 
Sarawak? Amat tinggi, saya harap pihak Yang Berhormat Menteri dapat menjelaskan sebab 
tahun ini dalam bajet tahun ini, bukan tahun depan, tahun ini hanya RM40 juta 
diperuntukkan untuk membuka 85 buah kedai pada tahun ini iaitu purata setiap kedai 
RM477,000. Akan tetapi tahun depan untuk buka kedai di Sabah dan Sarawak, setiap kedai 
RM1.53 juta. Itu nombor satu. 

 



Oleh sebab itu tindakan tergesa-gesa SSM ke atas Suara Inisiatif jelas merupakan. tindakan politik dan membalas dendam oleh pihak Kerajaan Barisan Nasional. Oleh kerana SUARAM telah pun berjaya membongkar komisen-komisen yang tidak senonoh yang telah pun dibayar kepada syarikat-syarikat yang berkaitan dengan Yang Berhormat Menteri Pertahanan pada masa itu. Apatah lagi terdapat begitu banyak syarikat berkaitan dengan UMNO yang pihak SSM sampai hari ini masih belum mengambil sebarang tindakan. Saya hanya hendak namakan lima syarikat yang saya rasa Yang Berhormat Menteri sudah tahu. Syarikat pertama, Syarikat YGP Holdings di mana pengarahnya Yang Berhormat Rembau dan Yang Berhormat Kota Belud dan pemilik syarikat Yang Berhormat Menteri Pertahanan sekarang. Akan tetapi mereka tidak submit akaun sejak Disember 2006. Adakah mereka diheret ke mahkamah, disaman ataupun sudah bayar saman yang saya agak cukup mahal sampai hari ini, sejak tahun 2006 tidak bayar kompaun. Satu lagi syarikat, syarikat National Aerospace & Defence Industries. Mereka tidak submit akaun sejak 31 Disember 2007, tetapi anak syarikat mereka baru-baru ini ditawarkan lesen syarikat penerbangan yang baru di Malaysia, MALINDO. Macam mana satu syarikat yang tidak serahkan akaun, tidak failkan akaun boleh diberikan lesen syarikat penerbangan yang baru di negara kita oleh Yang Amat Berhormat Perdana Menteri sendiri. Chairman, pengerusi syarikat tersebut adalah Tan Sri Jeneral (B) Mohd. Hashim bin Mohd. Ali dan kita kenal siapa dia dan tambahan lagi pemilik syarikat bagi syarikat NADI ini, National Aerospace & Defence Industries, dua anak Yang Berhormat Rompin yang berumur 27 tahun dan 25 tahun yang merupakan pemilik saham melebihi 10 peratus dalam syarikat NADI. Adakah syarikat besar ini dikecualikan daripada Akta Syarikat untuk memfailkan akaun di SSM?. Ketiga, kita semua kenali National Feedlot Corporation Sdn. Bhd. dan dua syarikat berkaitan yang dimiliki oleh keluarga Ketua Wanita UMNO. National Meat and Livestock Corporation mereka tidak submit akaun, failkan akaun sejak Jun 2007. Akan tetapi syarikat mereka semua beroperasi. Pengarah yang ada dalam syarikat tersebut adalah Dato' Dr. Mohd. Salleh bin Ismail, anak-anak mereka, Wan Shahinur Nor, Ismee Mohd. Salleh, Izran Mohd. Salleh dan Wan Izzana Fatimah, Zabedah Mohd. Salleh. Kesemua pengarah di dalam syarikat-syarikat ini telah melanggar Undang-undang Akta Syarikat 1965 kerana mereka gagal menjalankan mesyuarat awam tahunan, memfailkan annual return kepada registrar syarikat dan sepatutnya dilampirkan bersama laporan kewangan yang di audit bawah klausa 169(1). Di bawah klausa 171(1) akta ini membenarkan pihak mahkamah memenjarakan pengarah tersebut sebanyak lima tahun atau fine, kompaun RM30,000. Yang Berhormat Menteri dalam jawapan perbahasan peringkat dasar kepada Yang Berhormat Lembah Pantai pada 17 Oktober, saya tidak ada tetapi saya ada baca Hansard telah berjanji perkara-perkara di atas akan disiasat. Sudah dua minggu sudah berlepas, apakah status siasatan tersebut sebab siasatan ini amat senang. Jelas dokumen dari SSM kata tidak submit. Kalau tidak submit kena adakan tindakan. Tidak perlukan siasatan yang lain. Boleh saya tanya Yang Berhormat Menteri berapa syarikat sepatutnya Yang Berhormat Menteri dapat senarai semua syarikat dalam SSM yang tidak submit akaun dengan satu minit sahaja sebab semua ini sistem sudah berkomputer. So, senang sahaja dapat, tidak perlu aduan dari orang awam seperti apa yang diminta oleh Yang Berhormat Menteri sebelum ini. Oleh itu saya minta supaya Yang Berhormat Menteri memberikan jawapan terus-terang di dalam Dewan ini sama ada syarikat-syarikat di atas telah menyalahi undang-undang dan apakah tindakan spesifik yang telah ataupun yang akan diambil ke atas pengarah syarikat tersebut. Perkara yang kedua cepat sahaja, tidak lama. Nombor satu, pihak Yang Berhormat Menteri telah pun menjelaskan bahawa setiap kedai KR1M yang akan ditubuhkan di Sabah dan Sarawak nilainya, jumlah peruntukan adalah RM87 juta untuk 57 buah kedai. Setiap kedai secara purata RM1.53 juta. Saya hendak tanya mengapa setiap kedai mengambil kos yang begitu tinggi, RM1.53 juta untuk menubuhkan satu kedai runcit di Sabah dan Sarawak? Amat tinggi, saya harap pihak Yang Berhormat Menteri dapat menjelaskan sebab tahun ini dalam bajet tahun ini, bukan tahun depan, tahun ini hanya RM40 juta diperuntukkan untuk membuka 85 buah kedai pada tahun ini iaitu purata setiap kedai RM477,000. Akan tetapi tahun depan untuk buka kedai di Sabah dan Sarawak, setiap kedai RM1.53 juta. Itu nombor satu.